**MM-rallikausi 2024** on suunnitteilla oleva rallin maailmanmestaruussarjan 52. kausi.

Kilpailukalenteri
-----------------

  




Kauden 2024 mestaruussarjan kilpailupaikat kartalla. Tapahtumien keskuspaikat merkitty mustilla pisteillä.
WRC-organisaatio kertoi helmikuussa 2023, että Latviassa ajettava Rally Liepāja lisätään maailmanmestaruussarjaan kaudella 2024.

Chilen ralli on kaudella mukana monivuotisen sopimuksen myötä. Toiseksi Amerikoissa järjestettäväksi kilpailuksi olivat ehdolla Meksiko, Argentiina ja uutena tahona Yhdysvallat.

Kaudella 2024 kilpailukalenterin ennakoitiin laajenevan 14 kilpailun pituiseksi. Monte Carlon rallilla, Ruotsin rallilla, Akropolis-rallilla, Safari-rallilla, Keski-Euroopan rallilla ja Sardinian rallilla on sopimukset vuodelle 2024 Chilen ja Latvian lisäksi. Viron ralli jäi pois Latvian rallin tullessa sarjaan. Elokuussa 2023 kerrottiin, että kaudella 2024 kalenterissa on mukana 13 kilpailua. Syynä 13 kilpailun kalenterille 14 kilpailun sijaan kerrottiin pyrkimykset lisätä P1 (priority 1) -autojen määrää mestaruuskilpailussa. Puolan ralli palaa MM-sarjaan kaudella 2024. Suomen rallissa ajetaan myös Junior WRC -sarjassa. Viimeksi Suomen ralli kuului Junior WRC -sarjaan vuonna 2019.

Valitut kilpailut ja aikataulu paljastettiin lokakuussa 2023. Julkaisun jälkeen Keski-Euroopan rallin ajankohtaa siirrettiin.

| Nro | Alkupäivä | Päätöspäivä | Osakilpailu | Kilpailukeskus | Tienpinta | EK | Kilpailumatka | Lähde |
| --- | --- | --- | --- | --- | --- | --- | --- | --- |
| 1. | 25. tammikuuta | 28. tammikuuta | Monaco Monte Carlo -ralli | Gap | vaihteleva | 17 | 324,44 km |  |
| 2. | 15. helmikuuta | 18. helmikuuta | Ruotsi Ruotsin ralli | Uumaja | lumi | 18 | 300,10 km |  |
| 3. | 28. maaliskuuta | 31. maaliskuuta | Kenia Safari-ralli | Nairobi | sora |  |  |  |
| 4. | 18. huhtikuuta | 21. huhtikuuta | Kroatia Kroatian ralli | Zagreb | asfaltti |  |  |  |
| 5. | 9. toukokuuta | 12. toukokuuta | Portugali Portugalin ralli | Matosinhos | sora |  |  |  |
| 6. | 30. toukokuuta | 2. kesäkuuta | Italia Sardinian ralli | Olbia | sora |  |  |  |
| 7. | 27. kesäkuuta | 30. kesäkuuta | Puola Puolan ralli | Mikołajki | sora |  |  |  |
| 8. | 18. heinäkuuta | 21. heinäkuuta | Latvia Latvian ralli | Liepāja | sora |  |  |  |
| 9. | 1. elokuuta | 4. elokuuta | Suomi Suomen ralli | Jyväskylä | sora |  |  |  |
| 10. | 5. syyskuuta | 8. syyskuuta | Kreikka Akropolis-ralli | Lamía | sora |  |  |  |
| 11. | 26. syyskuuta | 29. syyskuuta | Chile Chilen ralli | Concepción | sora |  |  |  |
| 12. | 17. lokakuuta | 20. lokakuuta | Eurooppa Keski-Euroopan ralli | Passau, Saksa | asfaltti |  |  |  |
| 13. | 21. marraskuuta | 24. marraskuuta | Japani Japanin ralli | Toyota | asfaltti |  |  |  |
| Lähteet: |

Junior WRC -sarjaan kuuluvat Ruotsin, Kroatian, Italian, Suomen ja Kreikan rallit.

Kilpailijat
-----------

Käytössä ovat hybridijärjestelmiä käyttävät Rally1-autot, joihin Hyundai, M-Sport Ford ja Toyota sitoutuivat kolmeksi vuodeksi vuodesta 2022 alkaen. Uusitun sopimuksen myötä hybridijärjestelmät jatkavat kauden jälkeen seuraavilla kausilla ainakin vuoden 2026 loppuun saakka. Rally1-säännöt pysyvät voimassa. Kauden aikana käytettävien hybridiyksiköiden määrää rajoitetaan kolmeen uuteen per auto, kun se aiemmin oli yhdeksän per auto. Huollettu yksikkö ei ole uusi yksikkö.
Italialainen Pirelli toimittaa renkaat kaikille kilpailijoille MM-sarjassa neljättä vuotta kaudesta 2021 alkaen. Rengastoimittaja tulee vaihtumaan kauden jälkeen kausille 2025-2027. Sarja jatkaa ekologisesti kestävien polttoaineiden käyttöä.

Kaudelle 2024 sallitaan myös Rally1-autot, joissa ei ole hybridijärjestelmää, mutta nämä autot eivät ole oikeutettuja valmistajien pisteille. Yksikön paikalla on oltava samankokoinen tyhjä kotelo ja lisäksi on oltava saman verran painolastia.

Kilpailijoiden antaman palautteen johdosta Rally2-autoille sallitaan etuautot ja eri lähtöjärjestys perjantaille, jotta vältetään eriarvoisuus Rally1-kilpailijoihin.

Kaudelle 2024 rallipyramidin alimpaan Rally5-luokkaan tulee sääntömuutos, jonka myötä tavallisesta autosta voidaan asennussarjalla tehdä Rally5-sääntöjen mukainen auto. Pohjana käytettävän auton on oltava kaksivetoinen, ja enintään 1,6-litran turboahdetulla tai kahden litran vapaastihengittävällä moottorilla varustettu. Sallittu muutoksien määrä on rajattu ja niihin kuuluvat iskunvaimentimet, alustasuojaus ja mahdollisuus asentaa sekventiaalinen vaihteisto. Moottorin ilmanoton kuristin valitaan auton painon mukaan. Sääntömuutoksen tavoitteena on korjata Rally5-homologaation mukaisten autojen puute.

Rally1-autot| Valmistaja | Talli | Auto | Nro | Kuljettaja | Kartanlukija | Kilpailut |
| --- | --- | --- | --- | --- | --- | --- |
| Ford | Yhdistynyt kuningaskunta M-Sport Ford WRT | Ford Puma Rally1 | 13 | Luxemburg Grégoire Munster | Belgia Louis Louka |  |
| 16 | Ranska Adrien Fourmaux | Ranska Alexandre Coria |  |
| Hyundai | Etelä-Korea Hyundai Shell Mobis WRT | Hyundai i20 N Rally1 | 4 | Suomi Esapekka Lappi | Suomi Janne Ferm |  |
| 6 | Espanja Dani Sordo | Espanja Cándido Carrera |  |
| 8 | Viro Ott Tänak | Viro Martin Järveoja |  |
| 11 | Belgia Thierry Neuville | Belgia Martijn Wydaeghe |  |
| 89 | Norja Andreas Mikkelsen | Norja Torstein Eriksen |  |
| Toyota | Japani Toyota Gazoo Racing WRT | Toyota GR Yaris Rally1 | 17 | Ranska Sébastien Ogier | Ranska Vincent Landais |  |
| 18 | Japani Takamoto Katsuta | Irlanti Aaron Johnston |  |
| 33 | Yhdistynyt kuningaskunta Elfyn Evans | Yhdistynyt kuningaskunta Scott Martin |  |
| 69 | Suomi Kalle Rovanperä | Suomi Jonne Halttunen |  |
| Lähde: |

Kalle Rovanperä ilmoitti kauden 2023 lopussa aikovansa ajaa vain osan kauden 2024 kilpailuista. Sébastien Ogier jatkaa osittaisen kauden ajamisella ja Elfyn Evans sekä Takamoto Katsuta ajavat täyden kauden Toyotalla.

Ott Tänak palaa Hyundaille ja ajaa Thierry Neuvillen kanssa täyden kauden. Hyundain kolmatta autoa jakavat Esapekka Lappi, Dani Sordo ja Andreas Mikkelsen.

M-Sportilla ajavat Adrien Fourmaux ja Grégoire Munster.

Mestaruudet
-----------

Kaudella jaetaan kuljettajien, kartanlukijoiden, valmistajien ja tallien mestaruudet ylimmässä luokassa. WRC2-luokassa on kuljettajien ja kartanlukijoiden lisäksi tallien mestaruus mutta ei valmistajien mestaruutta. WRC2-luokassa on lisäksi kuljettajien ja kartanlukijoiden Challenger-luokan mestaruus. WRC3-luokassa on kuljettajien ja kartanlukijoiden mestaruus mutta ei tallien eikä valmistajien mestaruutta. Lisäksi on Masters Cup -mestaruus kuljettajille ja kartanlukijoille sekä Junior WRC -mestaruus kuljettajille ja kartanlukijoille.

Kauden aikana jokaisessa kilpailussa jaetaan "FORUM8 WRC2 Most Stage Wins Award" -palkinto WRC2-sarjan kilpailijalle, jolla on kilpailussa eniten erikoiskoevoittoja.

Pistejärjestelmä
----------------

Kaudelle 2024 pistejärjestelmään tulee muutos, jolloin sunnuntaipäivän kilpailusta saisi lisäpisteitä. Aiempina kausina kuljettajat eivät ole sunnuntaina kilpailleet täysillä viimeisenä päivänä kun he ovat säästelleet renkaita viimeisenä ajettavaa Power Stage -erikoiskoetta varten. Palaute uudesta pistejärjestelmästä on ollut vaihtelevaa ja FIA on ilmoittanut olevansa valmis muuttamaan pistejärjestelmää.

Kilpailuviikonlopun maksimipistemäärä pysyy samana, mutta pisteet jaetaan lauantain sijoituksen ja sunnuntain sijoituksen mukaan. Saadakseen lauantain sijoituksesta pisteitä kilpailijan on ajettava loppuun saakka ja saatava lopputulos tai pisteet menevät seuraavaksi nopeimmalle.

Kaudella 2024 valmistajat, kuljettajat ja kartanlukijat saavat pisteitä lauantain sijoituksen mukaan seuraavan järjestelmän mukaan:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Sijoitus | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** |
| Pisteet | 18 | 15 | 13 | 10 | 8 | 6 | 4 | 3 | 2 | 1 |

Lauantain pisteet saadakseen kilpailijan on ajettava myös sunnuntain osuus loppuun ja oltava mukana kilpailun lopputuloksissa.

Sunnuntain osuudesta saa pisteitä seuraavasti:

|  |  |  |  |  |  |  |  |
| --- | --- | --- | --- | --- | --- | --- | --- |
| Sijoitus | **1.** | **2.** | **3.** | **4.** | **5.** | **6.** | **7.** |
| Pisteet | 7 | 6 | 5 | 4 | 3 | 2 | 1 |

Power Stage -erikoiskokeelta saa lisäpisteitä seuraavasti:

|  |  |  |  |  |  |
| --- | --- | --- | --- | --- | --- |
| Sijoitus | **1.** | **2.** | **3.** | **4.** | **5.** |
| Power stage | 5 | 4 | 3 | 2 | 1 |

Muissa luokissa kilpailevat saavat pisteet aikaisempien vuosien tapaan:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Sijoitus | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** |
| Pisteet | 25 | 18 | 15 | 12 | 10 | 8 | 6 | 4 | 2 | 1 |

Valmistajien pisteitä varten valmistaja voi ilmoittaa kilpailua kohden enintään kolme nimettyä kuljettajaa, joista kaksi parhaiten sijoittunutta keräävät pisteitä. Kolmas ei lisää eikä vähennä kerättyjä pisteitä.

Lähteet
-------

1. ↑  Tom Howard: Latvia joins WRC calendar from 2024 *motorsport.com*.  17.2.2023. Viitattu 6.3.2023. (englanniksi)
2. ↑  Luke Barry: México fighting USA for 2024 calendar slot *dirtfish.com*.  22.3.2023. Viitattu 2.7.2023. (englanniksi)
3. ↑  Tom Howard: UK "unlikely" to secure 2024 WRC round, Argentina vying for Americas spot *autosport.com*.  29.6.2023. Viitattu 2.7.2023. (englanniksi)
4. ↑  Tom Howard: WRC closing in on 14-round 2024 calendar *us.motorsport.com*.  19.5.2023. Viitattu 23.7.2023. (englanniksi)
5. ↑  Luke Barry: WRC to unveil 13-round 2024 calendar before Greece *dirtfish.com*.  15.8.2023. Viitattu 20.8.2023. (englanniksi)
6. ↑  Tom Howard: Poland to rejoin WRC calendar in 2024 *motorsport.com*.  9.10.2023. Viitattu 9.10.2023. (englanniksi)
7. ↑  Finland return confirmed for FIA Junior WRC *wrc.com*.  23.10.2023. Viitattu 28.10.2023. (englanniksi)
8. 1 2  Revealed: 2024 WRC Calendar *wrc.com*.  19.10.2023. Viitattu 19.10.2023. (englanniksi)
9. ↑  Toni Heinonen: Rallin MM-sarjan kalenteriin muutos "hiljaisen päivän" vuoksi *rallit.fi*.  27.12.2023. Viitattu 30.12.2023.
10. ↑  Luke Barry: Monte Carlo Rally returns to Gap for 2024 *dirtfish.com*.  6.6.2023. Viitattu 7.6.2023. (englanniksi)
11. ↑  Itinenary 92. Rallye Automobile Monte-Carlo 2024 *Timetables*. eWRC Results. Viitattu 16.1.2024. (englanniksi)
12. ↑  Luke Barry: Rally Sweden stays in Umeå and WRC until 2024 *dirtfish.com*.  27.2.2022. Viitattu 20.8.2023. (englanniksi)
13. ↑  Itinenary 71. Rally Sweden 2024 *Timetables*. eWRC Results. Viitattu 16.1.2024. (englanniksi)
14. ↑  FIA WRC 2024 set for lift-off following calendar reveal *fia.com*.  19.10.2023. Viitattu 13.12.2023. (englanniksi)
15. ↑  Central European Rally *centraleuropeanrally.eu*. Viitattu 30.12.2023. (englanniksi)
16. 1 2 3 4 5 6 7 8 9 10  2024 WRC Sporting Regulations *fia.com*. Viitattu 16.12.2023. (englanniksi)
17. ↑  WRC manufacturers confirm three-year hybrid agreement *wrc.com*.  31.3.2021. Viitattu 21.12.2022. (englanniksi)
18. ↑  David Evans: WRC’s hybrid future secured with new deal *dirtfish.com*.  18.9.2023. Viitattu 19.9.2023. (englanniksi)
19. 1 2 3  Tom Howard: WRC to adopt new points system to spice up rallies *motorsport.com*.  6.12.2023. Viitattu 6.12.2023. (englanniksi)
20. ↑  David Evans: Pirelli wins tyre tender to supply WRC top tier and R5s from 2021 *autosport.com*.  20.12.2019. Viitattu 13.5.2023. (englanniksi)
21. ↑  Tom Howard: WRC tyre supplier to change for 2025 as Pirelli elects not to bid *motorsport.com*.  16.9.2023. Viitattu 16.9.2023. (englanniksi)
22. ↑  WRC’s sustainable fuels approach validated in FuelsEurope partnership *wrc.com*.  4.5.2023. Viitattu 11.12.2023. (englanniksi)
23. ↑  James Bowen: FIA confirms new Rally5-Kit regulations for 2024 *dirtfish.com*.  12.11.2023. Viitattu 13.11.2023. (englanniksi)
24. ↑  Partial programme will help me ‘recharge’ for full-time return, says Kalle Rovanperä *wrc.com*.  20.11.2023. Viitattu 24.12.2023. (englanniksi)
25. ↑  David Evans: Mikkelsen earns Rally1 chance with Hyundai *dirtfish.com*.  6.12.2023. Viitattu 24.12.2023. (englanniksi)
26. ↑  Fourmaux and Munster to lead youthful M-Sport Ford line-up in 2024 *wrc.com*.  22.12.2023. Viitattu 24.12.2023. (englanniksi)
27. ↑  New FORUM8 WRC2 Most Stage Wins Award brings added excitement in 2024 *wrc.com*.  25.1.2024. Viitattu 25.1.2024. (englanniksi)
28. ↑  David Evans: FIA ready to drop new points system *dirtfish.com*.  22.1.2024. Viitattu 22.1.2024. (englanniksi)
29. ↑  Tom Howard: FIA publishes new 2024 WRC points system *autosport.com*.  17.12.2023. Viitattu 17.12.2023. (englanniksi)

Osakilpailut MM-rallikaudella 2024

* Monte Carlo
* Ruotsi
* Safari
* Kroatia
* Portugali
* Sardinia
* Puola
* Latvia
* Suomi
* Akropolis
* Chile
* Keski-Eurooppa
* Japani

Rallin maailmanmestaruussarjan kaudet

* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* *2024*